CELEX: 32018D1519
Language: fi
Date: 2018-10-09 00:00:00
Title: Komission täytäntöönpanopäätös (EU) 2018/1519, annettu 9 päivänä lokakuuta 2018, väliaikaisen kokeen järjestämisestä tiettyjen poikkeusten myöntämiseksi kasvilajien vehnä, ohra, kaura ja maissi populaatioiden pitämiseksi kaupan neuvoston direktiivin 66/402/ETY nojalla annetun täytäntöönpanopäätöksen 2014/150/EU muuttamisesta (tiedoksiannettu numerolla C(2018) 5470) (ETA:n kannalta merkityksellinen teksti.)

12.10.2018   
               
               
                  FI
               
               
                  Euroopan unionin virallinen lehti
               
               
                  L 256/65
               
            
         KOMISSION TÄYTÄNTÖÖNPANOPÄÄTÖS (EU) 2018/1519,
         annettu 9 päivänä lokakuuta 2018,
         väliaikaisen kokeen järjestämisestä tiettyjen poikkeusten myöntämiseksi kasvilajien vehnä, ohra, kaura ja maissi populaatioiden pitämiseksi kaupan neuvoston direktiivin 66/402/ETY nojalla annetun täytäntöönpanopäätöksen 2014/150/EU muuttamisesta
         
            
               (tiedoksiannettu numerolla C(2018) 5470)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY (1) ja erityisesti sen 13 a artiklan,
         sekä katsoo seuraavaa:
         
                     (1)
                  
                  
                     Komission täytäntöönpanopäätöksellä 2014/150/EU (2) järjestetään 31 päivään joulukuuta 2018 asti väliaikainen koe, johon kaikki jäsenvaltiot voivat osallistua ja jonka tarkoituksena on arvioida, voiko kyseisen päätöksen 2 artiklassa tarkoitetuista ja lajeihin Avena spp., Hordeum spp., Triticum spp. ja Zea mays L. kuuluvista populaatioista saatavien siementen tuotanto kaupan pitämistä varten ja kaupan pitäminen olla tietyin edellytyksin parempi vaihtoehto kuin sellaisten siementen kaupan pitämisen poissulkeminen, jotka eivät täytä tiettyjen lajien siementen lajikeominaisuuksia koskevia direktiivin 66/402/ETY 2 artiklan 1 kohdan E, F ja G alakohdan vaatimuksia ja kyseisen direktiivin 3 artiklan 1 kohdan vaatimuksia markkinoille saattamisesta, kun siemenet on virallisesti varmennettu ”varmennetuiksi siemeniksi”, ”ensimmäisen sukupolven varmennetuiksi siemeniksi” tai ”toisen sukupolven varmennetuiksi siemeniksi”.
                  
               
                     (2)
                  
                  
                     Arviointia ei ole vielä saatettu päätökseen, koska useista kokeeseen liittyvistä näkökohdista on tarpeen kerätä enemmän tietoa pidemmältä aikaväliltä. Sen vuoksi on tarpeen pidentää väliaikaisen kokeen kestoa.
                  
               
                     (3)
                  
                  
                     Kuusi jäsenvaltiota on tähän mennessä osallistunut kyseiseen väliaikaiseen kokeeseen. Kun otetaan huomioon kyseisen kokeen keston pidentäminen, on aiheellista antaa uusille jäsenvaltioille mahdollisuus ryhtyä osallistumaan kokeeseen viimeistään 31 päivänä joulukuuta 2019.
                  
               
                     (4)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan täytäntöönpanopäätös 2014/150/EU seuraavasti:
            
                        a)
                     
                     
                        korvataan 3 artiklan 1 kohdassa ilmaisu ”tammikuussa 2017” ilmaisulla ”31 päivänä joulukuuta 2019”;
                     
                  
                        b)
                     
                     
                        korvataan 19 artiklassa ilmaisu ”31 päivänä joulukuuta 2018” ilmaisulla ”28 päivänä helmikuuta 2021”.
                     
                  
         
            2 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 9 päivänä lokakuuta 2018.
            
               
                  Komission puolesta
               
               Vytenis ANDRIUKAITIS
               
                  Komission jäsen
               
            
         
         
            (1)  EYVL 125, 11.7.1966, s. 2309/66.
         
            (2)  Komission täytäntöönpanopäätös 2014/150/EU, annettu 18 päivänä maaliskuuta 2014, väliaikaisen kokeen järjestämisestä tiettyjen poikkeusten myöntämiseksi kasvilajien vehnä, ohra, kaura ja maissi populaatioiden pitämiseksi kaupan neuvoston direktiivin 66/402/ETY nojalla (EUVL L 82, 20.3.2014, s. 29).